**Forslag til aktiviteter for lejrskoler**

**I gåafstand fra vandrerhjemmet ligger en række aktiviteter,**

**hvoraf rigtig mange hører under kategorien: ”De gratis glæder”.**

**Aktiviteter med ”Fri adgang”**

**Esbjerg Quiz/Orienteringsløb**

Tag en gå- eller løbetur i området omkring vandrerhjemmet. Turen er lavet som en quiz, hvor I møder nogle af områdets mange aktiviteter.

I receptionen på vandrerhjemmet kan lærere/de voksne få udleveret quiz-ark + kort (lavet i samarbejde med Esbjerg Sport og Event) over området.

**Hjertestien**

Løb eller gå en tur på hjertestien lige ved siden af vandrerhjemmet.

Den 2,4 km lange sti er barkbelagt, afmærket og oplyst i de mørke timer.

Stien er anlagt i samarbejde med Hjerteforeningen, heraf navnet.

**Fitness i det fri/Cross-Fit i det fri**

Prøv det udendørs/grønne fitness-område i Vognsbølparken.

Det ligger lige over for Blue Water Arena, som er vores nærmeste nabo.

Der er mange forskellige fitness træningsredskaber.

Lidt længere inde i skoven er anlagt et Cross-Fit areal.

**Vognsbølparken**

Vognsbølparken, som ligger lige ved vandrerhjemmet er et dejligt rekreativt område. Her er søer, dyreliv, et vidt forgrenet stinet, mange store og grønne arealer til leg, boldspil og hygge, kælkebakke og en spændende legeplads for de lidt mindre børn.

**Tur til Sædding strand**

Ved Sædding strand og i gåafstand fra vandrerhjemmet (ca 2km) sidder fire, ni meter høje hvide mænd og kigger ud over indsejlingen til Esbjerg. Skulpturen ”Mennesket ved havet” er lavet af kunstneren Svend Wiig Hansen, som selv har fortalt, at de symboliserer menneskets møde med naturen, og at de er pejlemærker mellem havet og civilisationen. Lige over for skulpturen ligger Fiskeri – og Søfartsmuseet.

**Gode grønne besøgssteder**

Esbjerg Kommune blev i 2010 udnævnt til Årets Friluftskommune. I den anledning er der lavet et lille katalog/en guide til en række gode grønne steder i kommunen. Folderen kan hentes på følgende adresse.

<http://www.esbjergkommune.dk/borger/kultur-og-fritid/friluftsliv/ta%C2%B4ud-i-naturen/ta%C2%B4p%C3%A5-tur-foldere/gode-gr%C3%B8nne-bes%C3%B8gssteder.aspx>

**Naturpark Vadehavet – Nu en del af Unescos Verdensarv**

Der ligger mange spændende oplevelser i et besøg i Naturpark Vadehavet. En meget brugbar hjemmeside er:

<http://www.mitvadehav.dk/>

Siden linker til en masse undervisningsmateriale til forskellige fag og trin + linker til nyttige adresser på besøgssteder.

**Aktiviteter i Esbjerg**

**Fiskeri- og Søfartsmuseet – saltvandsakvariet Esbjerg, Tarphagevej 2, 6710 Esbjerg –** [**www.fimus.dk**](http://www.fimus.dk) **– tlf 76 12 20 00**

Åbent dagligt. Gratis adgang for børn og unge under 18 år.

Museet har en formidlingstjeneste med følgende formål:

”Formidlingstjenestens aktiviteter henvender sig til både skoler og institutioner, der har lyst til at udfordre eleverne og lade dem prøve både praktiske opgaver og faglige aktiviteter. Aktiviteterne tager udgangspunkt i Danmarks marine miljø eller kulturhistorie. Vi giver eleverne et fagligt funderet undervisningsforløb af uddannede og erfarne formidlere og tilpasser vores undervisning efter de enkelte holds faglige niveau og alder. Vi ønsker, at eleverne får en positiv oplevelse og et fagligt indhold med sig hjem.
Arbejder eleverne med dyr og biologiske emner vil vi gerne skærpe deres nysgerrighed og undren over naturens mangfoldighed samt på længere sigt opnå, at de får større kendskab og forståelse for økologiske sammenhænge i naturen.
Arbejder de med kulturhistorien er vores mål, at de skal opnå en større historisk bevidsthed og få indsigt i dansk fiskerihistorie.”
**Undervisningsmaterialer kan downloades fra museets hjemmeside.**

**Svømmestadion Danmark, Gl Vardevej 82, 6700 Esbjerg –** [**www.svdk.dk**](http://www.svdk.dk)

Svømmestadion Danmark ligger mindre end 100 meter fra vandrerhjemmet.

Bemærk: I kan købe billetter med rabat i receptionen på vandrerhjemmet.

**Flex-fodbold, Gl. Vardevej (lige over for Blue Water Arena-fodboldstadion)**

Her kan I spille fodbold ”i bur”, dvs på små græsbaner, der er indhegnet til alle sider

 – klik på linket herefter for at se en bane: <http://sepe.halbooking.dk/proc_intro.asp>

Priserne varierer fra 50,- til 100,- for en time, afhængig af dag og tidspunkt.

**Baner/bure bookes** på: <http://www.sepe.dk/da-dk/booking/flexfodbold.aspx>

Ved spørgsmål: Kontakt evt. Sport & Event Park Esbjerg, Gl. Vardevej 62 på tlf 75 45 94 99 eller på mail: booking@sepe.dk

**BioCity Esbjerg**

Også som næsten nærmeste nabo ligger BioCity Esbjerg, tlf 70 13 12 11. Biografen råder over 7 veludstyrede sale, som har masser af forskellige spilletider hver dag.

<http://www.kino.dk/biografer/nordisk-film-biografer-esbjerg>

**Eat and Play (et stort legeland)**

Kun åbent fredag, lørdag og søndag 10 – 18.

Bemærk: Ved grupper på over 20 personer kan man booke adgang de øvrige dage.

Tømrervej 13-15, Sædding. Tlf 75 10 14 00 – Ligger ca 3 km fra vandrerhjemmet. Mange aktiviteter for børn og barnlige sjæle i et stort indendørs legeland.

<http://eatnplay.dk/>

**Esbjerg Museum, Torvegade 45, 6700 Esbjerg –**

[www.esbjergmuseum.d**k**](http://www.esbjergmuseum.dk) **- tlf 76 16 39 39**

Åbent torsdag – søndag 10 – 16. Museet er altid gratis for alle under 18 år. På deres site skriver de om rundvisninger:

”Kontakt os hurtigst muligt, når I ved, I gerne vil have en rundvisning (gerne 1 uge før).
Fortæl os om den sammenhæng, rundvisningen skal indgå i. Så får I en målrettet oplevelse.

**Madpakker og gruppearbejde:** I er velkomne til at spise madpakker og lave gruppearbejde på Cafeen ovenfor butikken, hvor der er plads til ca. 30 personer.”

Besøg også Esbjerg Vandtårn (hører under Esbjerg Museum).

1/6 – 15/9 er tårnet åbent tirsdag – søndag 10 - 16.

**Esbjerg Kunstmuseum, Havnegade 20, 6700 Esbjerg – tlf 75 13 02 11 –** [**www.eskum.dk**](http://www.eskum.dk)

Åbent tirsdag – søndag 10 – 16. Gratis adgang for børn under 18

Citat fra museets site: ”At besøge Esbjerg Kunstmuseum med sin klasse skulle derfor gerne være en lystfyldt begivenhed, hvor eleverne bliver aktive medskabere i deres egne oplevelser”.

**Esbjergværket**

Skorstenen, der er Danmarks højeste og et af landets højeste bygningsværker, er 250 meter høj. Den tilhører Dong Energy, Esbjerg Værket, der siden 1992 har ligger på Amerikavej ved havnen. En rundvisning på kraftværket giver en spændende indsigt i, hvordan kul benyttes til produktion af el og fjernvarme, og hvordan Dong Energy arbejder med bæredygtighed og energiomstilling. Det kræver en aftale og en gruppe på minimum 10 personer at få arrangeret en rundvisning.
For skoleklasser kan der arrangeres rundvisning fra 8. klassetrin.
**Book telefonisk på 99556645.**

**Mere info om byens muligheder/seværdigheder/aktiviteter på**

[**www.visitesbjerg.dk**](http://www.visitesbjerg.dk)

Byvandringer, Fiskeauktion for turister, Havnen, Museumsfyrskibet, Sejladser med kutter fra Esbjerg havn, Ud i naturen.

**Transport**

**DSB** frirejser med tog for lejrskoler bestilles senest 10 uger før hos DSB-skolerejser

**Bybus nr 6C** kører fra banegården/busterminalen og har et stoppested lige over for vandrerhjemmet. Afgang fra busterminalen: minuttal 54 (altså timedrift).

**Bybus nr 8C** kører fra banegården/busterminalen og har et stoppested lige voer for vandrerhjemmet. Afgang fra busterminalen: minuttal 39 (sidste afgang 17:39)

Alternativt kan i tage med Bybus 12 eller 13, som holder 5 - 10 minutters gang fra vandrerhjemmet.

Ved større grupper anbefales at reservere pladser, da I ellers kan risikere at blive afvist.

Reserver senest 5 hverdage før hos Sydtrafik (75 82 97 66)

<http://www.sydtrafik.dk/billetter-og-priser/bestil-grupperejse-eller-zonebillet>

**Turist Bus**

Iversens Busser i Ribe kontaktes på tlf. 30 48 17 60 - læs mere på [www.iversensbusser.dk](http://www.iversensbusser.dk)

Eller

Billum Busser i Billum kontaktes på tlf. 40 14 23 86 og mail: post@billumbusser.dk

**Mulighed for cykeludlejning.**

Forhør jer hos PJ Feriehusudlejning, Hjertingvej 21 (gå-afstand fra vandrerhjemmet).

Udlejer også cykler til grupper – forhør gerne i god tid.

Tlf: 75 45 62 33 – mail: info@pjferie.dk – [www.pjferie.dk](http://www.pjferie.dk)

**I omegnen af Esbjerg ligger endnu flere muligheder.**

**Fanø – med kultur, natur og 13 km sandstrande – 12 min. sejlads fra Esbjerg**

Læs mere på [www.visitfanoe.dk](http://www.fanoe.dk)

Vi kan anbefale Naturlegepladsen

På Fanø er der også mulighed for at leje cykler hos Free Bike Shop Fanø. Tlf.. 75162460

<http://www.fribikeshop.dk/cykler-fanoe>

**Ribe – Danmarks ældste by – over 1300 år, med bl. a. vikingemuseum og domkirke – ca 30 km fra Esbjerg Vandrerhjem**

Læs mere på [www.visitribe.dk](http://www.visitribe.dk)

**Vadehavscentret i Vester Vedsted – ca 40 km fra Esbjerg Vandrerhjem**

Den nyligt renoverede (i 2017) museumsbygning er i sig selv en oplevelse, et stråtækt kunstværk, som allerede er blevet tildelt et par priser.

Åbent alle dage 10 – 16 (vinter) og 10 – 17 (maj – september): Bemærk: lukket hele januar

Om besøg af skoleklasser skriver de: ”Tag din klasse med på en tur ud i Nationalpark Vadehavet med en af VADEHAVSCENTRETS naturvejledere. Før eller efter turen understøttes aktiviteterne ude af en oplevelse i udstillingen TRÆKFUGLENES VADEHAV. På turen ud i Nationalparken kan vælges mellem vores forskellige Vadehavsture, der alle er tilpasset Fællesmål. I kan også ringe og tage en snak med en naturvejleder, så laver vi en tur, der passer lige til det, I gerne vil arbejde med.

Skal I på **lejrskole**, kan I se skolepriser [her](https://www.vadehavscentret.dk/dk/om-vadehavscentret/%C3%A5bningstider-og-priser/)

**Forbered**jer til besøget på [www.mitvadehav.dk](http://undervisning.danmarksnationalparker.dk/), hvor I kan finde opgaver og film, der giver en god introduktion til Vadehavet. **HUSK at medbringe!**Gummistøvler, varmt vind- og vandtæt tøj samt en madpakke og drikkevarer. Om sommeren er det en god idé at medbringe solcreme, kasket, ekstra strømper og evt. bukser.

VADEHAVSCENTRET råder over 4 [**terrængående kørestole**](https://www.vadehavscentret.dk/dk/om-vadehavscentret/for-gangbesvaerede/), som kan lejes til elever med handicap.”

Læs mere på [www.vadehavscentret.dk](http://www.vadehavscentret.dk)

**Blåvand – minizoo – ca 25 km fra Esbjerg Vandrerhjem**

Mest for de mindste klasser

Læs mere på [www.blaavandzoo.dk](http://www.blaavandzoo.dk)

**Legoland – ca 40 km fra Esbjerg Vandrerhjem**

Læs mere på [www.legoland.dk](http://www.legoland.dk)